
[bookmark: _Toc79678703]1.	Εισαγωγή
Με τον κανονισμό (ΕΚ, Ευρατόμ) αριθ. 480/2009 του Συμβουλίου, της 25ης Μαΐου 2009 (στο εξής: κανονισμός)[footnoteRef:1], ιδρύθηκε Ταμείο Εγγυήσεων για τις εξωτερικές δράσεις (στο εξής: Ταμείο) που έχει ως στόχο την παροχή αποθεματικού ρευστότητας για την εξόφληση των πιστωτών της Ένωσης σε περίπτωση αθέτησης των υποχρεώσεων των δικαιούχων δανείων που έχει χορηγήσει ή εγγυηθεί η Ευρωπαϊκή Ένωση. Σύμφωνα με το άρθρο 7 του κανονισμού, η Επιτροπή ανέθεσε τη χρηματοοικονομική διαχείριση του Ταμείου στην Ευρωπαϊκή Τράπεζα Επενδύσεων (EΤΕπ) βάσει συμφωνίας που υπεγράφη μεταξύ της Ένωσης και της ΕΤΕπ στις 25 Νοεμβρίου 1994, και εν συνεχεία τροποποιήθηκε στις 23 Σεπτεμβρίου 1996, στις 8 Μαΐου 2002, στις 25 Φεβρουαρίου 2008, στις 9 Νοεμβρίου 2010 και στις 28 Σεπτεμβρίου 2018[footnoteRef:2] (στο εξής: συμφωνία). [1: 	ΕΕ L 145 της 10.6.2009, σ. 10· ο κανονισμός κωδικοποίησε και κατάργησε τον κανονισμό (ΕΚ, Ευρατόμ) αριθ. 2728/94 του Συμβουλίου, της 31ης Οκτωβρίου 1994, σχετικά με την ίδρυση Ταμείου Εγγυήσεων για τις εξωτερικές δράσεις. Τροποποιήθηκε στις 14.3.2018 με τον κανονισμό (ΕΕ) 2018/409 του Ευρωπαϊκού Κοινοβουλίου και του Συμβουλίου.]  [2: 	Συμπληρωματική συμφωνία αριθ. 5 της συμφωνίας σχετικά με τη διαχείριση του Ταμείου Εγγυήσεων μεταξύ της Ευρωπαϊκής Ένωσης και της Ευρωπαϊκής Τράπεζας Επενδύσεων — αριθ. αναφ. Ares(2018)5207374 — 10/10/2018.] 

Το άρθρο 8 του κανονισμού προβλέπει ότι η Επιτροπή υποβάλλει στο Ευρωπαϊκό Κοινοβούλιο, στο Συμβούλιο και στο Ελεγκτικό Συνέδριο έκθεση σχετικά με την κατάσταση του Ταμείου και τη διαχείρισή του κατά τη λήξη του προηγούμενου ημερολογιακού έτους, για κάθε οικονομικό έτος, έως την 31η Μαΐου του επόμενου έτους. 
Η έκθεση αυτή, μαζί με το έγγραφο εργασίας των υπηρεσιών της Επιτροπής, παρέχει αυτές τις πληροφορίες. Βασίζεται σε δεδομένα που έχουν ληφθεί από την ΕΤΕπ, με βάση τη συμφωνία.
[bookmark: _Toc323019493][bookmark: _Toc354050119][bookmark: _Toc358294844][bookmark: _Toc415838341][bookmark: _Toc79678704]2.	Χρηματοοικονομική κατάσταση και σημαντικές συναλλαγές του Ταμείου Εγγυήσεων
[bookmark: _Toc79678705]2.1.	Χρηματοοικονομική κατάσταση του Ταμείου Εγγυήσεων στις 31 Δεκεμβρίου 2020
Το συνολικό ποσό των διαθεσίμων του Ταμείου Εγγύησης ανερχόταν σε 2 855 047 432,59 EUR την 31η Δεκεμβρίου 2020 (2 828 738 292,88 EUR την 31η Δεκεμβρίου 2019) (βλ. παράρτημα του εγγράφου εργασίας των υπηρεσιών της Επιτροπής: Οικονομικές καταστάσεις του Ταμείου Εγγυήσεων όπως υποβλήθηκαν από την ΕΤΕπ).
Το 2020 το σύνολο ισολογισμού του Ταμείου αυξήθηκε κατά περίπου 26,31 εκατ. EUR. Αυτό αποδίδεται κατά κύριο λόγο στα εξής:
Αυξήσεις:
· Η συνεισφορά από τον προϋπολογισμό της ΕΕ (ποσό τροφοδότησης) ύψους 42,34 εκατ. EUR για την προσαρμογή του Ταμείου στο ποσό-στόχο του 9 % των συνολικών εκκρεμών υποχρεώσεων.
· Το οικονομικό αποτέλεσμα από χρηματοπιστωτικές πράξεις ανήλθε σε 22,26 εκατ. EUR.
· Η αποτίμηση του χαρτοφυλακίου αυξήθηκε κατά 13,39 εκατ. EUR λόγω προσαρμογής της αξίας του στην τρέχουσα τιμή της αγοράς.
· Εισπράχθηκαν από οφειλέτη σε αδυναμία πληρωμής 0,70 εκατ. EUR από ποσό που απαιτήθηκε κατά το παρελθόν. 
· Οι οφειλές προς την ΕΤΕπ για τις αμοιβές διαχείρισης των ταμειακών διαθεσίμων και για τις αμοιβές ελέγχου που εκκρεμούσαν στις 31 Δεκεμβρίου αυξήθηκαν κατά 0,05 εκατ. EUR.
Μειώσεις:
· Παρεμβάσεις του Ταμείου για την κάλυψη αθέτησης πληρωμών συνολικού ύψους 52,43 εκατ. EUR.
[bookmark: _Toc79678706][bookmark: _Toc415838343]2.2.	Σημαντικές συναλλαγές του Ταμείου το 2020
[bookmark: _Toc79678707]2.2.1	Καταπτώσεις εγγυήσεων του Ταμείου Εγγυήσεων το 2020
Συρία
Το 2020, η ΕΤΕπ εξακολούθησε να αντιμετωπίζει καθυστερήσεις των πληρωμών για τα κρατικά δάνεια της Συρίας. Ως εκ τούτου, και σύμφωνα με τη σύμβαση εγγύησης μεταξύ της ΕΕ και της ΕΤΕπ, η ΕΤΕπ έχει ζητήσει την κατάπτωση 14 πρόσθετων εγγυήσεων του Ταμείου Εγγυήσεων της ΕΕ μέχρι την 31η Δεκεμβρίου 2020 για ποσό συνολικού ύψους 52,43 εκατ. EUR (βλ. σημείο 5).
[bookmark: _Toc79678708]2.2.2	Τροφοδότηση του Ταμείου Εγγυήσεων το 2020
Τον Φεβρουάριο του 2020, μεταφέρθηκε από τον προϋπολογισμό στο Ταμείο ποσό ύψους 240,15 εκατ. EUR που αντιστοιχεί στο ποσό τροφοδότησης για το 2019.
Τον Φεβρουάριο του 2020 υπολογίστηκε επίσης η συνεισφορά από τον προϋπολογισμό της ΕΕ για το 2021, ύψους 42,34 εκατ. EUR. 
Ο υπολογισμός έγινε βάσει του άρθρου 3 και του άρθρου 5 του κανονισμού:
Το άρθρο 3 του κανονισμού ορίζει ότι το ποσό-στόχος για το Ταμείο ανέρχεται στο 9 % του εκταμιευθέντος κεφαλαίου του συνόλου των αναλήψεων υποχρεώσεων που απορρέουν από κάθε πράξη, προσαυξημένων με τους δεδουλευμένους και μη καταβληθέντες τόκους. 
Στο άρθρο 5 του κανονισμού ορίζεται ότι το ποσό που πρέπει να μεταφερθεί από τον προϋπολογισμό στο Ταμείο κατά το έτος ν+1 υπολογίζεται βάσει της διαφοράς μεταξύ του ποσού-στόχου και της αξίας των διαθεσίμων του Ταμείου στο τέλος του έτους ν–1, η οποία υπολογίζεται στην αρχή του έτους ν.
Για την προσαρμογή του Ταμείου στο 9 % των συνολικών τρεχουσών κεφαλαιακών υποχρεώσεων, υπολογίστηκε βάσει των τρεχουσών εγγυημένων πράξεων την 31η Δεκεμβρίου 2019 ποσό ύψους 42,34 εκατ. EUR το οποίο και εγγράφηκε στον προϋπολογισμό της ΕΕ του 2021 για την τροφοδότηση του Ταμείου. Το ποσό αυτό εγκρίθηκε από το Συμβούλιο και το Ευρωπαϊκό Κοινοβούλιο και αναγνωρίστηκε ως στοιχείο ενεργητικού (απαίτηση) του Ταμείου στον ισολογισμό της 31ης Δεκεμβρίου 2020.
Η καταβολή του ποσού των 42,34 εκατ. EUR στο κοινό ταμείο προβλέψεων (ΚΤΠ) προγραμματίζεται να πραγματοποιηθεί στα τέλη Νοεμβρίου, όπως συμφωνήθηκε εσωτερικά. Συνδέεται άμεσα με την προηγούμενη μεταβίβαση των περιουσιακών στοιχείων του Ταμείου Εγγυήσεων για τις εξωτερικές δράσεις από την ΕΤΕπ στο κοινό ταμείο προβλέψεων (ΚΤΠ), η οποία αναμένεται να πραγματοποιηθεί το τρίτο τρίμηνο (τέλη Ιουλίου) με την επιφύλαξη της έγκρισης του κανονισμού ΜΓΑΔΣ.
[bookmark: _Toc354050122][bookmark: _Toc358294847][bookmark: _Toc415838344][bookmark: _Toc79678709][bookmark: _Toc323019496]2.3.	Σημαντικές συναλλαγές μετά την ημερομηνία κοινοποίησης (τέλη Απριλίου 2021)
Τον Ιανουάριο και τον Μάρτιο του 2021, εισπράχθηκαν 498 490,95 EUR και 167 718,31 EUR αντίστοιχα από το υπερήμερο δάνειο προς τον αερολιμένα Enfidha (Τυνησία). 
Τον Απρίλιο του 2021, πληρώθηκε κατάπτωση εγγύησης ύψους 7,4 εκατ. EUR για αθετήσεις πληρωμών της Συρίας (επιβλήθηκαν πρόστιμα από την ΕΤΕπ).
[bookmark: _Toc79678710][bookmark: _Toc323019497][bookmark: _Toc354050123][bookmark: _Toc358294848][bookmark: _Toc415838345]3.	Οικονομικές καταστάσεις του Ταμείου προ της ενοποίησης
Οι οικονομικές καταστάσεις του Ταμείου προ της ενοποίησης καταρτίζονται προκειμένου να συμπεριληφθούν λογιστικές πράξεις οι οποίες δεν συμπεριλαμβάνονται στις οικονομικές καταστάσεις του Ταμείου που καταρτίστηκαν από την ΕΤΕπ (βλ. έγγραφο εργασίας των υπηρεσιών της Επιτροπής). Συμπεριλαμβάνονται στις ενοποιημένες οικονομικές καταστάσεις της ΕΕ.
[bookmark: _Toc415838347][bookmark: _Toc79678711][bookmark: _Toc323019499][bookmark: _Toc354050125][bookmark: _Toc358294850]3.1.	Χρηματοοικονομική κατάσταση προ της ενοποίησης την 31η Δεκεμβρίου 2020
Ισολογισμός – Στοιχεία ενεργητικού
	
	31 Δεκεμβρίου 2020
	31 Δεκεμβρίου 2019

	ΜΗ ΚΥΚΛΟΦΟΡΟΥΝ ΕΝΕΡΓΗΤΙΚΟ
	2 378 221 641
	2 312 151 734

	Χρηματοοικονομικά στοιχεία ενεργητικού
	2 378 221 641
	2 312 151 734

	ΚΥΚΛΟΦΟΡΟΥΝ ΕΝΕΡΓΗΤΙΚΟ
	434 485 659
	277 139 064

	Χρηματοοικονομικά στοιχεία ενεργητικού
	415 856 202
	233 048 865

	Απαιτήσεις
	1 810 109
	1 290 863

	Ταμειακά διαθέσιμα και ταμειακά ισοδύναμα
	16 819 348
	42 799 336

	ΣΥΝΟΛΟ ΣΤΟΙΧΕΙΩΝ ΕΝΕΡΓΗΤΙΚΟΥ
	2 812 707 300
	2 589 290 798




Ισολογισμός – Υποχρεώσεις
	
	31 Δεκεμβρίου 2020
	31 Δεκεμβρίου 2019

	ΠΟΡΟΙ ΧΡΗΜΑΤΟΔΟΤΩΝ
	2 609 255 287
	2 407 419 308

	Συνεισφορά της Ευρωπαϊκής Επιτροπής
	2 190 348 119
	1 950 195 297

	Αποθεματικό εύλογης αξίας
	34 252 128
	20 859 023

	Παρακρατηθέντα κέρδη
	384 655 040
	436 364 988

	ΜΑΚΡΟΠΡΟΘΕΣΜΕΣ ΥΠΟΧΡΕΩΣΕΙΣ
	82 892 623
	111 685 549

	Χρηματοοικονομικές διατάξεις
	82 892 623
	111 685 549

	ΒΡΑΧΥΠΡΟΘΕΣΜΕΣ ΥΠΟΧΡΕΩΣΕΙΣ
	120 559 388
	70 185 941

	Χρηματοοικονομικές διατάξεις
	29 880 034
	49 709 547

	Υποχρέωση από οικονομικές εγγυήσεις
	89 750 000
	19 590 000

	Οφειλές
	929 354
	886 394

	ΣΥΝΟΛΟ ΠΟΡΩΝ ΧΡΗΜΑΤΟΔΟΤΩΝ + ΥΠΟΧΡΕΩΣΕΩΝ
	2 812 707 300
	2 589 290 798


Η διαφορά των 42,34 εκατ. EUR μεταξύ του συνόλου ισολογισμού του Ταμείου προ της ενοποίησης (2 812 707 300 EUR) και της αξίας των διαθεσίμων του Ταμείου στις οικονομικές καταστάσεις που καταρτίστηκαν από την ΕΤΕπ (2 855 047 433 EUR) αποδίδεται κατά κύριο λόγο στα εξής:
· Ο ισολογισμός προ της ενοποίησης (ενεργητικό) περιλαμβάνει:
· όλα τα ποσά που υποκατέστησε η ΕΕ ως αποτέλεσμα των πληρωμών εγγυήσεων που κατέπεσαν μετά από αίτημα της ΕΤΕπ λόγω μη καταβολής δόσεων δανείων (ληξιπρόθεσμες οφειλές συν οι οφειλόμενοι τόκοι υπερημερίας). Ωστόσο, δεδομένης της πολιτικής κατάστασης της Συρίας και με βάση απόφαση της υπολόγου της Ευρωπαϊκής Επιτροπής, τα εν λόγω ποσά έχουν απομειωθεί στο σύνολό τους στις οικονομικές καταστάσεις του 2020.
· Ο ισολογισμός προ της ενοποίησης δεν περιλαμβάνει:
· Χρηματοοικονομικές διατάξεις ύψους 112,8 εκατ. EUR σχετικά με μελλοντικές δόσεις των εναπομενόντων ανεξόφλητων συριακών δανείων, που αναγνωρίστηκαν στον ισολογισμό προ της ενοποίησης το 2020. 
· Τη συνεισφορά ύψους 42,34 εκατ. EUR από τον προϋπολογισμό της ΕΕ στο κοινό ταμείο προβλέψεων (ΚΤΠ), δεδομένου ότι η απαίτηση αυτή αντισταθμίζεται από την αντίστοιχη οφειλή στους ενοποιημένους λογαριασμούς της ΕΕ. 
Οι καταβολές εγγυήσεων που κατέπεσαν από το Ταμείο Εγγυήσεων στην ΕΤΕπ (και, κατά περίπτωση, οι διαδοχικές εισπράξεις των εγγυήσεων που κατέπεσαν και των τόκων υπερημερίας) αναγνωρίζονται ως μειώσεις (αυξήσεις) του Καθαρού Ενεργητικού (Συνεισφορά της Ευρωπαϊκής Ένωσης) στις οικονομικές καταστάσεις που καταρτίστηκαν από την ΕΤΕπ. Στις οικονομικές καταστάσεις προ της ενοποίησης, τα ποσά που καταβλήθηκαν για εγγυήσεις που κατέπεσαν μετά από αίτημα της ΕΤΕπ δεν αφαιρούνται από το Καθαρό Ενεργητικό καθώς καθίστανται υποκατάστατα ποσά. Τα συναφή ποσά υπολογίζονται είτε ως έσοδα (συσσωρευόμενοι τόκοι υπερημερίας και πρόστιμα, συναλλαγματικά κέρδη) είτε ως δαπάνες (προβλέψεις, απομειώσεις, υποχρέωση από οικονομικές εγγυήσεις, συναλλαγματικές ζημίες). Αυτό έχει ως αποτέλεσμα μια μόνιμη διαφορά μεταξύ των στοιχείων Καθαρού Ενεργητικού (Συνεισφορά της Ευρωπαϊκής Ένωσης και Κέρδη εις νέον) τα οποία αναγνωρίζονται στις οικονομικές καταστάσεις που καταρτίστηκαν από την ΕΤΕπ και, αντίστοιχα, στις οικονομικές καταστάσεις του Ταμείου προ της ενοποίησης που καταρτίστηκαν από την Ευρωπαϊκή Επιτροπή.

[bookmark: _Toc79678712]3.2.	Κατάσταση οικονομικών αποτελεσμάτων προ της ενοποίησης
Κατά τον ίδιο τρόπο με τον ισολογισμό, η κατάσταση οικονομικών αποτελεσμάτων προ της ενοποίησης καταρτίζεται για συμπερίληψη στις ενοποιημένες οικονομικές καταστάσεις της ΕΕ. 
	
	2020
	2019

	Έσοδα από δραστηριότητες λειτουργίας
	0
	266 252

	Δαπάνες από δραστηριότητες λειτουργίας
	(3 460 002)
	(3 494 876)

	ΑΠΟΤΕΛΕΣΜΑ ΑΠΟ ΔΡΑΣΤΗΡΙΟΤΗΤΕΣ ΛΕΙΤΟΥΡΓΙΑΣ
	(3 460 002)
	(3 228 615)

	Χρηματοοικονομικά έσοδα
	42 933 660
	42 681 966

	Χρηματοοικονομικά έξοδα
	(91 183 606)
	(39 575 953)

	ΧΡΗΜΑΤΟΟΙΚΟΝΟΜΙΚΟ ΑΠΟΤΕΛΕΣΜΑ
	(48 249 946)
	3 106 013

	
	
	

	ΟΙΚΟΝΟΜΙΚΟ ΑΠΟΤΕΛΕΣΜΑ ΤΟΥ ΕΤΟΥΣ
	(51 709 948)
	(122 602)


[bookmark: RANGE!A1:C28][bookmark: _Toc323019504][bookmark: _Toc354050130][bookmark: _Toc358294851][bookmark: _Toc415838348]
Οι δαπάνες από δραστηριότητες λειτουργίας περιλαμβάνουν κυρίως τέλη διαχείρισης ενεργητικού της ΕΤΕπ (0,8 εκατ. EUR), προσθήκες στις χρηματοοικονομικές διατάξεις σχετικά με τις υπολειπόμενες μελλοντικές δόσεις για τη Συρία (1,1 εκατ. EUR) και συναλλαγματικές ζημίες (1,2 εκατ. EUR).
Τα χρηματοοικονομικά έσοδα περιλαμβάνουν κυρίως τα έσοδα από τόκους από το επενδυτικό χαρτοφυλάκιο (6,8 εκατ. EUR), κέρδη από την πώληση χρηματοοικονομικών στοιχείων ενεργητικού (8,8 εκατ. EUR), αντίτιμο που σχετίζεται με την ανάληψη κινδύνου από δραστηριότητες στο πλαίσιο της ιδιωτικής εντολής της πρωτοβουλίας για την οικονομική ανθεκτικότητα (9,1 εκατ. EUR) και οφειλόμενους τόκους υπερημερίας επί των υποκατάστατων ποσών (18,1 εκατ. EUR).
· Τα χρηματοοικονομικά έξοδα περιλαμβάνουν κυρίως ζημίες απομείωσης (19,6 εκατ. EUR) επί των ποσών που υποκατέστησε η ΕΕ το 2020 (βλ. σημείο 5), πραγματοποιηθείσες ζημίες από την πώληση χρηματοοικονομικών στοιχείων ενεργητικού (1,4 εκατ. EUR) και αναγνωρισμένη υποχρέωση από οικονομικές εγγυήσεις από δραστηριότητες στο πλαίσιο της ιδιωτικής εντολής της πρωτοβουλίας για την οικονομική ανθεκτικότητα (70,2 εκατ. EUR).
[bookmark: _Toc79678713]4.	Διαχείριση ρευστών διαθεσίμων του Ταμείου Εγγυήσεων
[bookmark: _Toc478037617][bookmark: _Toc478625455][bookmark: _Toc79678714][bookmark: _Toc323019509]4.1.	Πολιτική επενδύσεων
Οι τοποθετήσεις των ρευστών διαθεσίμων του Ταμείου πραγματοποιούνται σύμφωνα με τις αρχές διαχείρισης που προβλέπονται στο παράρτημα της συμφωνίας διαχείρισης, όπως τροποποιήθηκε[footnoteRef:3]. Συνεπώς, επαρκή στοιχεία του ενεργητικού θα τοποθετούνται σε χρηματικά στοιχεία ενεργητικού για την κάλυψη βραχυπρόθεσμων (κάτω του έτους) εκροών, σε ποσοστό που καθορίζεται στην ετήσια επενδυτική στρατηγική. Τα υπόλοιπα στοιχεία του ενεργητικού μπορούν να τοποθετούνται σε μεσομακροπρόθεσμα μέσα, μέγιστης ληκτότητας 10 ετών και 6 μηνών από την ημερομηνία πληρωμής (μεσομακροπρόθεσμο χαρτοφυλάκιο). Στο τέλος του 2020, η συνολική τροποποιημένη διάρκεια του χαρτοφυλακίου του Ταμείου ήταν περίπου 3 έτη. [3:  Τροποποιήθηκε από τη συμπληρωματική συμφωνία αριθ. 1 της 23ης Σεπτεμβρίου 1996, τη συμπληρωματική συμφωνία αριθ. 2 της 8ης Μαΐου 2002, τη συμπληρωματική συμφωνία αριθ. 3 της 25ης Φεβρουαρίου 2008, τη συμπληρωματική συμφωνία αριθ. 4 της 9ης Νοεμβρίου 2010 και τη συμπληρωματική συμφωνία αριθ. 5 της 28ης Σεπτεμβρίου 2018,] 

[bookmark: _Toc79678715]4.2.		Επιδόσεις και εξελίξεις στην αγορά το 2020
Οι επιδόσεις του χαρτοφυλακίου του Ταμείου παρακολουθούνταν βάσει αποτίμησης σε τρέχουσες τιμές αγοράς. Κατά τη διάρκεια του 2020, το χαρτοφυλάκιο του Ταμείου παρουσίασε απόδοση 1,074 %, υπερβαίνοντας τον δείκτη αναφοράς κατά 28,6 μονάδες βάσης. Οι επιδόσεις διαμορφώθηκαν από την υψηλή μεταβλητότητα, ενώ συνεχίστηκε το περιβάλλον χαμηλών αποδόσεων, υποστηριζόμενο από τον διευκολυντικό προσανατολισμό της δημοσιονομικής και νομισματικής πολιτικής κατά τη διάρκεια της πανδημίας. Η θετική απόδοση μεταφράζεται σε θετική συνεισφορά ύψους 30 εκατ. EUR. Στο τέλος του 2020, η αγοραία αξία του χαρτοφυλακίου του Ταμείου ανήλθε σε περίπου 2 810 εκατ. EUR.
Η πανδημία προκάλεσε αιφνίδια και πρωτοφανή προβλήματα στην παγκόσμια οικονομία. Τα μέτρα για την ανάσχεση της διασποράς του ιού είχαν έντονες αρνητικές επιπτώσεις στην οικονομική δραστηριότητα, προκάλεσαν συρρίκνωση του παγκόσμιου εμπορίου και αύξηση της αστάθειας των χρηματοπιστωτικών αγορών. Απαγορεύτηκαν οι δραστηριότητες μεγάλων τμημάτων της παγκόσμιας οικονομίας, τροφοδοτώντας την καταναλωτική αβεβαιότητα και αποδυναμώνοντας τη ζήτηση· οι τομείς των υπηρεσιών αντιμετώπισαν τις πλέον αρνητικές επιπτώσεις, ενώ η μεταποιητική βιομηχανία επέδειξε μεγαλύτερη ανθεκτικότητα. 
Ο προσανατολισμός της νομισματικής και δημοσιονομικής πολιτικής παρέμεινε υποστηρικτικός. Στη ζώνη του ευρώ, η ΕΚΤ θέσπισε νέο προσωρινό πρόγραμμα αγοράς περιουσιακών στοιχείων για την πανδημία συνολικού ύψους 1 850 δισ. EUR, το οποίο συμπληρώνει τα υφιστάμενα προγράμματα αγοράς περιουσιακών στοιχείων (APP). Η πρόσθετη νομισματική διευκόλυνση παρασχέθηκε μέσω της χαλάρωσης των όρων της πράξης πιο μακροπρόθεσμης αναχρηματοδότησης (LTRO) και των στοχευμένων πράξεων πιο μακροπρόθεσμης αναχρηματοδότησης (TLTRO) και μέσω της επέκτασης των APP με πρόσθετο προσωρινό κονδύλιο ύψους 120 δισ. EUR. Στις ΗΠΑ, η Ομοσπονδιακή Τράπεζα θέσπισε σειρά μέτρων για τη σταθεροποίηση των αγορών και την τόνωση της ανάπτυξης, συμπεριλαμβανομένων των δύο νέων μηχανισμών (μηχανισμός εταιρικών πιστώσεων από την πρωτογενή και τη δευτερογενή αγορά — the Primary and the Secondary Market Corporate Credit Facility), καταργώντας τα ανώτατα όρια για τις προγραμματισμένες αγορές περιουσιακών στοιχείων στο πλαίσιο της ποσοτικής χαλάρωσης και μειώνοντας το επιτόκιο κατά 1,5 ποσοστιαίες μονάδες από τον Μάρτιο του 2020 σε σχεδόν μηδενικά επίπεδα.  
Οι χρηματοπιστωτικές αγορές σημείωσαν σχετικά καλές επιδόσεις στα τέλη του 2020, χάρη στη βελτίωση του αισθήματος κινδύνου, στα καθησυχαστικά νέα σχετικά με την ανάπτυξη εμβολίων και στην αισιοδοξία σχετικά με τη δέσμη δημοσιονομικών κινήτρων μετά τις προεδρικές εκλογές στις ΗΠΑ. Στην Ευρώπη, η θέσπιση του προγράμματος NextGenerationEU (NGEU) και του μέσου στήριξης για τον μετριασμό των κινδύνων ανεργίας σε κατάσταση έκτακτης ανάγκης (SURE) ενίσχυσε περαιτέρω τα δημοσιονομικά μέτρα σε εθνικό επίπεδο, συμβάλλοντας στην επίτευξη δυναμικής και στη συμπίεση των πιστωτικών περιθωρίων. Σε αυτό το πλαίσιο, τα επιτόκια και οι πιστώσεις στη ζώνη του ευρώ συνέχισαν να μειώνονται, αν και με βραδύτερο ρυθμό απ’ ό,τι στο παρελθόν, ενώ οι μακροπρόθεσμες αποδόσεις των κρατικών ομολόγων κινήθηκαν ανοδικά.
[bookmark: _Toc79678716]5.	Καταπτώσεις εγγυήσεων του Ταμείου Εγγυήσεων
Συρία
Ύστερα από την επιδείνωση της κατάστασης στη Συρία, το Συμβούλιο Εξωτερικών Υποθέσεων, το Ευρωπαϊκό Κοινοβούλιο και το Συμβούλιο έλαβαν αποφάσεις το 2011, απαγορεύοντας τις εκταμιεύσεις από την ΕΤΕπ σε σχέση με υφιστάμενες δανειακές συμφωνίες και ανέστειλαν τις συμβάσεις τεχνικής βοήθειας της ΕΤΕπ για κρατικά έργα στη Συρία. Στη συνέχεια, τα περιοριστικά μέτρα περιλήφθηκαν στον κανονισμό (ΕΕ) αριθ. 36/2012 του Συμβουλίου, της 18ης Ιανουαρίου 2012, όπως τροποποιήθηκε.
Κατά συνέπεια, καμία νέα πράξη χρηματοδότησης δεν πραγματοποιήθηκε από την ΕΤΕπ μετά τον Μάιο του 2011 και όλες οι εν εξελίξει εκταμιεύσεις και υπηρεσίες τεχνικής βοήθειας στη Συρία έχουν ανασταλεί από τον Νοέμβριο του 2011 μέχρι νεωτέρας.
Από τον Νοέμβριο του 2011, η ΕΤΕπ αντιμετωπίζει καθυστερήσεις πληρωμών στα κρατικά δάνεια που χορηγήθηκαν στη Συρία. Ως εκ τούτου, και σύμφωνα με τις σχετικές συμβάσεις εγγύησης μεταξύ της ΕΕ και της ΕΤΕπ, η ΕΤΕπ έχει ζητήσει την κατάπτωση 91 εγγυήσεων του Ταμείου Εγγυήσεων της ΕΕ μέχρι την 31η Δεκεμβρίου 2020 για ποσό συνολικού ύψους 528,39 εκατ. EUR (συμπεριλαμβανομένων των προστίμων που επιβλήθηκαν από την ΕΤΕπ και των ποσών που ανακτήθηκαν).
[bookmark: _Toc323019515][bookmark: _Toc354050137][bookmark: _Toc358294858][bookmark: _Toc415838355][bookmark: _Toc79678717]6.	Αμοιβή της ΕΤΕπ
Η αμοιβή της ΕΤΕπ αποτελείται από τα τέλη διαχείρισης και τα τέλη είσπραξης. Τα τέλη διαχείρισης καλύπτουν τη διαχείριση του ενεργητικού του Ταμείου. Τα τέλη είσπραξης καλύπτουν τις εξωτερικές δαπάνες είσπραξης της ΕΤΕπ όσον αφορά απαιτήσεις λόγω αδυναμίας αποπληρωμής που καλύπτονται από την εγγύηση της ΕΕ για χρηματοδοτικές δραστηριότητες της ΕΤΕπ εκτός της Ένωσης.
Η δεύτερη συμπληρωματική συμφωνία της συμφωνίας που υπεγράφη στις 8 Μαΐου 2002 προβλέπει ότι τα τέλη διαχείρισης της Τράπεζας υπολογίζονται με την εφαρμογή σε κάθε δέσμη των στοιχείων ενεργητικού του Ταμείου φθινόντων ετήσιων συντελεστών προμήθειας. Η αμοιβή αυτή υπολογίζεται με βάση τον ετήσιο μέσο όρο των στοιχείων ενεργητικού του Ταμείου.
[bookmark: _CopyToNewDocument_]Τα τέλη διαχείρισης της Τράπεζας για το 2020 ορίστηκαν σε 837 634 EUR και εγγράφηκαν ως δαπάνη στην κατάσταση οικονομικών αποτελεσμάτων και στους μεταβατικούς λογαριασμούς (παθητικό) του ισολογισμού.
Η συμφωνία ανάκτησης που υπεγράφη μεταξύ της Επιτροπής και της Τράπεζας τον Δεκέμβριο του 2018 προβλέπει πληρωμή μόνο για τις εξωτερικές (και όχι πλέον για τις εσωτερικές) δαπάνες είσπραξης της ΕΤΕπ.

